CELEX: C2005/082/05
Language: el
Date: 2005-04-02 00:00:00
Title: Απόφαση του Δικαστηρίου (δεύτερο τμήμα), της 27ης Ιανουαρίου 2005, στην υπόθεση C-92/03 Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (Παράβαση κράτους μέλους — Οδηγία 75/439/ΕΟΚ — Διάθεση των χρησιμοποιημένων ορυκτελαίων — Προτεραιότητα στην κατεργασία με αναγέννηση)

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 27ης Ιανουαρίου 2005
   στην υπόθεση C-92/03 Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (1)
   
   (Παράβαση κράτους μέλους - Οδηγία 75/439/ΕΟΚ - Διάθεση των χρησιμοποιημένων ορυκτελαίων - Προτεραιότητα στην κατεργασία με αναγέννηση)
   (2005/C 82/05)
   Γλώσσα διαδικασίας: η πορτογαλική
   Στην υπόθεση C-92/03, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 28 Φεβρουαρίου 2003, Επιτροπή των Ευρωπαϊκών Κοινοτήτων (εκπρόσωποι: A. Caeiros και Μ. Κωνσταντινίδης) κατά Πορτογαλικής Δημοκρατίας (εκπρόσωποι: L. Fernandes και Μ. Lois), υποστηριζομένης από τη Δημοκρατία της Φινλανδίας (εκπρόσωπος: A. Guimaraes-Purokoski), το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, R. Silva de Lapuerta (εισηγήτρια), C. Gulmann, R. Schintgen και J. Klučka, δικαστές, γενικός εισαγγελέας: A. Tizzano, γραμματέας: R.Grass, εξέδωσε στις 27 Ιανουαρίου 2005 απόφαση με το ακόλουθο διατακτικό:
   
               1)
            
            
               Η Πορτογαλική Δημοκρατία, παραλείποντας να λάβει τα αναγκαία μέτρα ώστε να δίνεται προτεραιότητα στην κατεργασία των χρησιμοποιημένων ορυκτελαίων με αναγέννηση, εφόσον οι τεχνικές, οικονομικές και οργανωτικές συνθήκες το επιτρέπουν, παρέβη τις υποχρεώσεις που υπέχει από το άρθρο 3, παράγραφος 1, της οδηγίας 75/439/ΕΟΚ του Συμβουλίου, της 16ης Ιουνίου 1975, περί διαθέσεως των χρησιμοποιημένων ορυκτελαίων, όπως τροποποιήθηκε με την οδηγία 87/101/ΕΟΚ του Συμβουλίου, της 22ας Δεκεμβρίου 1986.
            
         
               2)
            
            
               Καταδικάζει την Πορτογαλική Δημοκρατία στα δικαστικά έξοδα.
            
         
               3)
            
            
               Η Δημοκρατία της Φινλανδίας φέρει τα δικαστικά έξοδά της.
            
         
      (1)  EE C 112 της 10.5.2003.